**Nekilnojamojo kultūros paveldo vertinimo tarybos (I) 2024-05-21 nuotolinis posėdis**

2024 m. gegužės 21 d. (antradienį) 9 val. vyks nuotolinis Kultūros paveldo departamento prie Kultūros ministerijos pirmosios nekilnojamojo kultūros paveldo vertinimo tarybos posėdis.

Planuojama svarstyti:

1. Klausimas dėl Gydyklų pastato, esančio Karolio Dineikos fizinės kultūros parke (u. k. 28259), Druskininkų sav., Druskininkų m., Sausoji g. 1, vertinimo.
2. Klausimas dėl grindinio liekanų, atidengtų archeologinių tyrimų metu valstybinės reikšmės krašto kelyje Nr. 133 Merkinė-Leipalingis ties 1,752 km ir ties 1,98 km, vertinimo.
3. Klausimas dėl grindinio ir nuogrindos fragmentų, atidengtų archeologinių tyrimų metu Vilniuje, T. Kosciuškos g. 1, vertinimo.
4. Klausimas dėl statinių liekanų, atidengtų archeologinių tyrimų metu Vilniuje, Šnipiškių g. 1, 3, vertinimo.
5. Nekilnojamojo kultūros paveldo vertinimo tarybos akto projektas dėl apsaugos Skulptūrai „Nukryžiuotasis“ (u. k. 10108), Tauragės rajono sav., Mažonų sen., Lomių k., panaikinimo.

Statusas (u. k. 10108) – registrinis.

1. Nekilnojamojo kultūros paveldo vertinimo tarybos akto projektas dėl Kretingos bernardinų vienuolyno ir Viešpaties Apreiškimo Švč. Mergelei Marijai bažnyčios statinių komplekso (u. k. 1429), Kretingos rajono sav., Kretingos m., Vilniaus g. 2, apskaitos duomenų Kultūros vertybių registre tikslinimo (*dėl Kryžiaus kelio koplyčių (u. k. 31601) vertingųjų savybių tikslinimo*).

Statusas (u. k. 1429) – paminklas.

1. Nekilnojamojo kultūros paveldo vertinimo tarybos akto projektas dėl Dominikonų vienuolyno ansamblio (u. k. 1158), Kauno miesto sav., Kauno m., Vilniaus g. 31, apskaitos duomenų Kultūros vertybių registre tikslinimo (*dėl vertingųjų savybių patikslinimo*).

Statusas (u. k. 1158) - valstybės saugomas.